Market Timing P.M. – บล.กสิกรไทย
Market Timing (P.M.) Support : 1565, 1555 Resistance : …
15 ส.ค. 2560

Market Timing (P.M.)
Support : 1565, 1555 Resistance : 1575, 1585
SET แกว่งตัวระหว่าง 1565-1572 และปิดตลาดช่วงเช้าที่ระดับ 1571.50 จุด เพิ่มขึ้น 10.19 จุด หรือ +0.65% ด้วยมูลค่าซื้อขาย 1.83 หมื่นล้านบาท
เช้านี้ SET เปิดกระโดดขึ้น หลังเข้าทดสอบแนวรองรับบริเวณ 1555 เมื่อวันศุกร์ที่ผ่านมา โดยสามารถผ่านแนวต้านแรกขึ้นมาได้ ด้านสัญญาณของ RSI ระดับชั่วโมง ยกตัวขึ้นข้ามผ่านแนว 50% และดูจะมีแรงยกตัวขึ้นต่อ ส่งผลให้คาดว่า บ่ายนี้ SET มีโอกาสที่จะสามารถยกตัวขึ้นได้ โดยมีระดับแนวต้านที่ 1575 และ 1585 ขณะที่ด้านแนวรองรับยกตัวขึ้นมาอยู่ที่บริเวณ 1565
หุ้นน่าสนใจ: BEM ราคาแกว่งตัวสร้างฐานบริเวณ 7.3 ก่อนเริ่มที่จะยกตัวข้ามผ่านแนวเส้นกด พร้อมด้วย vol. ที่เริ่มหนาแน่น ด้าน %K ของ Mod Stoch ยกตัวขึ้นเหนือ %D สะท้อนโอกาสที่ราคาจะยกตัวเข้าหาแนวเส้นเชื่อม high to high แนะซื้อเก็งกำไร โดยมีเป้าหมายการทำกำไรที่บริเวณ 7.75 และ 8.1 ขณะที่ใช้การถดถอยหลุด 7.3 เป็น stop loss